عدالت و قالخینما پارتیسی سؤزچوسو عمر چئلیک، تورکیه‌نین گوونلیک مسئله‌لرینین، هر هانسی شکیل‌ده زامانا اویناماغا، پروسه‌نی اوزاتماغا، بازارلیغا تابع اولمادیغینی سؤیله‌دی.
عمر چئلیک، پارتی‌سینین مرکز ایجرا قورولو توپلانتی‌سی سونراسین‌دا وئردیگی آچیقلامادا، متفیق دئدیکده آمریکا بیرلشمیش دؤولتلرینین آغلینا ایلک اولاراق تورکیه‌نین گلمه‌سی لازیم اولدوغونو قید ائد‌رک،
"آما بیر ترور هؤرگوتوندن متفیقیمیز دئیه بحث ائتمه‌لری بؤیوک بیر قیریلمادیر" دئدی.
تورکیه جمهوریتی دؤولتینه "کوردلره توخونمایین" دئیه‌ن کیم وارسا، گوزگویه باخماسی لازیم اولدوغونو وورغولایان چئلیک بئله دانیشدی:
"کوردلره ائتدیکلری ظلمو خاطیرلاسینلار. تورکیه جمهوریتی دؤولتی بؤلگه‌ده‌کی کوردلرین ده عربلرین ده تورکمنلرین ده دوستودور. تاریخ گؤسترمیش‌دیر کی چوخ زامان بو خالقلارین تک دوستو تورکیه‌دیر. بونو اونوتماماق لازیم‌دیر کی، هئچ کیم، اما هئچ کیم کورد قارداشلاریمیزا صاحب چیخما مسئله‌سین‌ده تورکیه جمهوریتینه درس وئره‌ممز. کوردلرین ان بؤیوک دوستو حتی تک دوستو تورکیه جمهوریتی‌دیر. تورکیه‌نین گوونلیک مسئله‌لری هر هانسی شکیل‌ده زامانا اویناماغا، پروسه‌نی اوزاتماغا، بازارلیغا تابع دئییل. بیر گئجه آنسیزین اورایا(فرات چایینین دوغوسونا) گئده‌بیله‌ریک".
